Höganäsin kunta

Höganäsin kunta () on Skånen läänissä sijaitseva Ruotsin kunta. Maakuntajaossa se kuuluu Skåneen. Kunnan keskustaajama on Höganäs. Kunnan maapinta-ala on 143,50 neliökilometriä (1.1.2016) ja asukasluku 27 168 henkeä (31.12.2020). Vuonna 2007 kunnassa oli 92,30 km² peltoa, joten saman ajankohdan maapinta- alaan vertaamalla saadaan peltojen osuudeksi 64,0 prosenttia kunnan maapinta- alasta. ==Kuntajaon kehitys== Väsbyn pitäjästä erotettiin Höganäsin ruukinseurakunta vuonna 1852. Kunnallisessa mielessä ruukinseurakunta muodosti tietyissä asioissa oman Väsbyn maalaiskunnasta erillisen kuntansa. Vuonna 1890 Väsbyn maalaiskuntaan perustettiin Höganäs fiskeläge -niminen taajaväkinen yhdyskunta. Molemmat taajaväkiset yhdyskunnat yhdistettiin vuonna 1908 Höganäsin taajaväkiseksi yhdyskunnaksi, jonka aluetta kasvatettiin vuosina 1917 ja 1919. Muita taajaväkisiä yhdyskuntia olivat Brunnbyn maalaiskuntaan perustetut Mölle (vuonna 1907) ja Arild (vuonna 1915) ja Vikenin maalaiskuntaan perustettu Viken (vuonna 1921). Höganäsin taajaväkinen yhdyskunta muutettiin vuonna 1936 Höganäsin kaupungiksi. Vuoden 1952 kuntauudistuksessa muodostettiin seuraavat "suurkunnat": * Jonstorp (Farhult ja Jonstorp) * Väsby (Viken ja Väsby) * Brunnby (ei muutosta) Myöskään Höganäsin kaupunkiin uudistus ei vaikuttanut. Vikenin taajaväkinen yhdyskunta lakkautettiin vuoden 1964 lopussa; Arildin ja Möllen taajaväkiset yhdyskunnat vuotta myöhemmin. Vuonna 1967 Höganäsin kaupunkiin liitettiin Väsbyn maalaiskunta. Vuonna 1971 muodostettiin nykyinen Höganäsin kunta yhdistämällä kaupunkiin Brunnby ja Jonstorp. ==Vaakuna== Nykyinen vaakuna on hieman erilainen kuin entisen Höganäsin kaupungin vaakuna. Myös Brunnbyn maalaiskunnalla oli oma vaakuna. Kuva:Höganäs stad vapen.svg|Höganäsin kaupunki Kuva:Brunnby vapen.svg|Brunnbyn maalaiskunta ==Väestönkehitys== Kunnan väestö taustan mukaan on esitetty seuraavassa taulukossa. Tausta Tarkempi jaottelu Henkilöä (31.12.2015) % Ulkomaalaistaustaiset Ulkomailla syntyneet 3 012 11,8 Ulkomaalaistaustaiset Ruotsissa syntyneet, joiden molemmat vanhemmat syntyneet ulkomailla 643 2,5 Ruotsalaistaustaiset Ruotsissa syntyneet, joiden vanhemmista toinen syntynyt Ruotsissa ja toinen ulkomailla 1 883 7,4 Ruotsalaistaustaiset Ruotsissa syntyneet, joiden molemmat vanhemmat syntyneet Ruotsissa 20 072 78,4 Hieman vanhempien vuoden 2009 lopun tietojen mukaan kunnassa asui 122 Suomessa syntynyttä, mikä vastasi 0,5 prosenttia kunnan väestöstä. Vielä vanhempien vuoden 1984 lopun tietojen mukaan 5,9 prosenttia kunnan asukkaista oli ulkomailla syntyneitä. Tuolloin kunnassa asui 113 Suomessa syntynyttä, mikä vastasi 0,5 prosenttia kunnan väestöstä. Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 199 563 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 199 000 kruunua. Vuoden 2011 lopussa kunnan väestö jakautui eri ikäryhmiin seuraavasti: * 0–17-vuotiaat: 21,0 % * 18–64-vuotiaat: 55,2 % * 65 vuotta täyttäneet: 23,7 % ==Elinkeinot== Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon. ==Taajamat== Kunnassa on 7 taajamaa, joiden osuus kunnan väestöstä vuoden 2010 lopussa oli 89,2 prosenttia. Taajamien ulkopuolella asui tuolloin 2 657 asukasta. Seuraavassa on lueteltu kunnan alueella sijaitsevat taajamat väkilukuineen: # Taajama Väkiluku (31.12.2010) 1 Höganäs 14 107 2 Viken* 4 223 3 Jonstorp 1 880 4 Mölle 715 5 Arild 522 6 Mjöhult 292 7 Ingelsträde 241 Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Vikenin taajamassa on 4 227 asukasta, ja se kuuluu pieniltä osin myös Helsingborgin kuntaan. ===Entiset taajamat=== * Lerberget * Nyhamnsläge * Väsby (Kyrkby) Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia: Luettelossa mainituista taajamista kaikki ovat sittemmin kasvaneet yhteen Höganäsin taajaman kanssa. ===Pientaajamat=== Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat: * Farhultsbaden och Stenvallabaden * Häljaröd * Lerhamn * Stora Görslöv ===Entiset pientaajamat=== Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010: * Jonstorp (nordöstra delen) ==Kunnanvaltuusto== Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Höganäsin kunnanvaltuustossa vuodesta 1973 lähtien. ==Piirit== Vuodesta 2016 alkaen kunta on jaettu seuraaviin piireihin: * Brunnbyn piiri * Farhultin piiri * Höganäsin piiri * Jonstorpin piiri * Vikenin piiri * Väsbyn piiri ==Seurakunnat== Vuoden 2012 aluejaon mukaan kunnassa on seuraavat Ruotsin kirkon seurakunnat: * Höganäs * Väsby * Viken * Brunnby * Farhult-Jonstorp ===Historialliset seurakunnat=== Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin. * Brunnby * Farhult * Höganäs * Jonstorp * Viken * Väsby ===Kirkot=== Kuva:Arilds_Kapell,_Kullaberg-_06.jpg|Arildin kappeli Kuva:Brunnby_Kirke_Kullen.JPG|Brunnbyn kirkko Kuva:Farhults_kyrka_ext4.jpg|Farhultin kirkko Kuva:Höganäs_kyrka.jpg|Höganäsin kirkko Kuva:Jonstorps_kyrka-1.jpg|Jonstorpin kirkko Kuva:Lerbergets_Kyrka_1.jpg|Lerbergetin kirkko Kuva:Mölle_Kapell,_Kullaberg-_10.jpg|Möllen kappeli Kuva:Vikens_kyrka,_southern_view_(Feb_2008).jpg|Vikenin kirkko Kuva:Väsby.jpg|Väsbyn kirkko == Lähteet == ==Aiheesta muualla== * Höganäsin kunnan kotisivut *